
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέου του κτιρίου που βρίσκεται επί των 
οδών Πέλοπος αρ. 4 - Λουκιανού, στον Πύργο του Ν. Ηλείας, 
φερόμενος ως ιδιοκτησία Αικατερίνης Βαρζελιώτη- Κοροβίλα 

και καθορισμός ειδικών όρων και περιορισμών δόμησης. 1 

Χαρακτηρισμός ως διατηρητέων των τριών (3) κυρίων όψεων του 
κτιρίου του Α' Δημοτικού Σχολείου Μεγάρων που βρίσκεται επί 


των οδών Μουσείου αρ. 17, Αθηνάς και Βύζαντος στην πόλη Μεγά¬ 
ρων και καθορισμός ειδικών όρων και περιορισμών δόμησης. ... 2 
Παράταση χρόνου αναστολής οικοδομικών αδειών και οικοδομικών 
εργασιών στην Ανατολή Ιωαννίνων. 3 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. ΟΙΚ. 16720/1052 (1) 

Χαρακτηρισμός ως διατηρητέου του κτιρίου που βρίσκεται επί των 
οδών Πέλοπος αρ. 4 - Λουκιανού, στον Πύργο του Ν. Ηλείας, 
φερόμενος ως ιδιοκτησία Αικατερίνης Βαρζελιώτη- Κοροβίλα και 
καθορισμός ειδικών όρων και περιορισμών δόμησης. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

' Εχοντας υπόψη: 

1. Τις διατάξεις του Ν. 1577/1985 (ΦΕΚ 210/Α) και ειδικό¬ 
τερα τα άρθρα 3 και 4 (παρ. 2). 

2. Την υπ’ αριθ. 75724/1151/30.12.1983 κοινή απόφαση 
των Υπουργών Προεδρίας Κυβερνήσεως και Χωροταξίας, Οικι¬ 
σμού και Περιβάλλοντος (ΦΕΚ 767/Β) και ειδικότερα το άρθρο 
5, όπως τροποποιήθηκε με την υπ’αριθ. 28112/356/17.4.1985 
όμοια απόφαση (ΦΕΚ 205/Β/85). 

3. Την από 29.12.1986 αιτιολογική έκθεση της Δ/νσεως Παραδο¬ 
σιακών Οικισμών και Περιβάλλοντος (Γ7). 

4. Την από 29.1.1987 απάντηση της Αικατερίνης Βαρζελιώτη - Κορο¬ 
βίλα, αποφασίζουμε: 


1. Χαρακτηρίζεται ως διατηρητέο το κτίριο που βρίσκεται επί των 
οδών Πέλοπος αρ. 4 - Λουκιανού, στον Πύργο του Ν. Ηλείας, φερόμενο 
ως ιδιοκτησία Αικατερίνης Βαρζελιώτη - Κοροβίλα, όπως φαίνεται 
σημειωμένο στο πρωτότυπο τοπογραφικό σχετικό διάγραμμα σε κλί¬ 
μακα 1:2000 που θεωρήθηκε από τον προϊστάμενο της Δ/νσης Πολεο- 
δομικών Εφαρμογών με την υπ’ αρ. 16720/1987 πράξη του και που 
συνοπτικό του αντίτυπο δημοσιεύεται με την παρούσα απόφαση γιατί 
αποτελεί αξιόλογο δείγμα της παραδοσιακής αρχιτεκτονικής. 

2. Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση, αλλοίωση ή καταστροφή των επί μέρους αρχιτεκτονικών 
και διακοσμητικών στοιχείων του. 

3. Επιτρέπεται η επισκευή, ο εκσυγχρονισμός των εγκαταστάσεων, 
η ενίσχυση του φέροντα οργανισμού, η εσωτερική διαρρύθμιση καθώς 
και επεμβάσεις για λόγους λειτουργικούς του διατηρητέου κτιρίου 
εφόσον δεν αλλοιώνεται ο αρχιτεκτονικός χαρακτήρας του. 

4. Επιτρέπεται η ανέγερση νέου κτιρίου στο προς την οδό-Λου¬ 
κιανού ακάλυπτο τμήμα του οικοπέδου εφόσον δεν παραβλάπτεται 
το διατηρητέα κτίριο και ο χώρος που το περιβάλλει. Η αίτηση 
για ανέγερση νέου κτιρίου αποστέλλεται από την Πολεοδομική 
Υπηρεσία στην αρμόδια Υπηρεσία του Υπουργείου Περιβάλλοντος 
Χωροταξίας και Δημοσίων'Εργων με γνώμη της Επιτροπής Πολε- 
οδομικού και Αρχιτεκτονικού Ελέγχου (ΕΠΑΕ) για ειδική ρύθμιση 
σύμφωνα με τις διατάξεις του άρθρου 4 παρ. 2 του Ν. 1577/85 
περί Γενικού Οικοδομικού Κανονισμού. 

5. Δεν επιτρέπεται η τοποθέτηση φωτεινών ή μη επιγραφών και 
διαφημίσεων σε οποιαδήποτε θέση του διατηρητέου κτιρίου. Επιτρέπε¬ 
ται μόνο η τοποθέτηση επιγραφών περιορισμένων διαστάσεων που 
πληροφορούν για τυχόν χρήση του κτιρίου. 

6. Για οποιαδήποτε επέμβαση στο εξωτερικό, στο εσωτερικό και 
στον περιβάλλοντα χώρο του διατηρητέου κτιρίου, για την ανέγερση 
νέου κτιρίου στο ακάλυπτο τμήμα του οικοπέδου, καθώς και για την 
τοποθέτηση επιγραφών, απαιτείται η έγκριση της Επιτροπής Πολεοδο- 
μικού και Αρχιτεκτονικού Ελέγχου (ΕΠΑΕ). 

7. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Αθήνα, 16 Μαρτίου 1937 

Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 

ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 


Λριθ. 01Κ 16719/1051 (2) 

Χαρακτηρισμός ως διατηρητέων των τριών (3) κυρίων όψεων του 
κτιρίου του Α' Δημοτικού Σχολείου Μεγάρων που βρίσκεται επί 
των οδών Μουσείου αρ. 17, Αθηνάς και Βύζαντος στην πόλη Μεγά¬ 
ρων και καθορισμός ειδικών όρων και περιορισμών δόμησης. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

’ Εχοντας υπόψη; 

1. Τις διατάξεις του Ν. 1577/1985 (ΦΕΚ 210/Α) και ειδικό¬ 
τερα τα άρθρα 3 και 4 (παρ. 2). 

2. Την υπ’ αριθ. 75724/1151/30.12.1983 κοινή απόφαση 
των Υπουργών Προεδρίας Κυβερνήσεως και Χωροταξίας, Οικι¬ 
σμού και Περιβάλλοντος (ΦΕΚ 767/Β) και ειδικότερα το άρθρο 
5, όπως τροποποιήθηκε με την υπ’ αριθ. 28112/356/17.4.1985 
όμοια απόφαση (ΦΕΚ 205/Β/85). 

3. Την από 2.9.1986 αιτιολογική έκθεση της Δ/νσεως Παραδοσια¬ 
κών Οικισμών και Περιβάλλοντος (Γ7). 

4. Την παρέλευση της προθεσμίας που ορίζεται από τις διατάξεις του 
άρθρου 4 παρ. 2 του Ν. 1577/85 (ΦΕΚ 210/Α) χωρίς να περιέλθουν 
στη Δ/νση Παραδοσιακών Οικισμών και Περιβάλλοντος (Γ7) τυχόν 
αντιρρήσεις του Οργανισμού Σχολικών Κτιρίων, αποφασίζουμε: 

1. Χαρακτηρίζονται ως διατηρητέες οι τρεις (3) κύριες όψεις του 
Α’ Δημοτικού Σχολείου Μεγάρων που βρίσκεται επί των οδών Μου¬ 
σείου αρ. 17, Αθηνάς και Βύζαντος στην πόλη Μεγάρων, όπως φαίνο¬ 
νται σημειωμένες με διαγράμμιση και με τα στοιχεία ΑΒ, ΒΓ, ΓΔ, 
στο σχετικό πρωτότυπο τοπογραφικό διάγραμμα σε κλίμακα 1:500 
που θεωρήθηκε από τον προϊστάμενο της Δ/νσης Πολεοδομικών Εφαρ¬ 


μογών με την υπ’ αρ. 16719/1987 πράξη του και που συνοπτικό 
του αντίτυπο δημοσιεύεται με την παρούσα απόφαση. 

2. α. Η επισκευή και αποκατάσταση των χαρακτηριστικών ως 
διατηρητέων τριών (3) κυρίων όψεων του κτιρίου θα γίνει χωρίς 
αφαίρεση, αλλοίωση ή καταστροφή των διακοσμητικών ή λειτουργι¬ 
κών αρχιτεκτονικών στοιχείων και γενικά της αρχικής μορφής του 
κτιρίου. Κατά την αποκατάσταση της στέγης η επικάλυψη θα γίνει 
από κεραμίδια βυζαντινού τύπου. 

β. Το εσωτερικό του κτιρίου και οι λοιπές όψεις μπορούν να 
κατεδαφιστούν και να ανακατασκευασθούν με νέο φέροντα οργανι¬ 
σμό, σε στατική σύνδεση με τις διατηρητέες όψεις και με τα ίδια 
αρχιτεκτονικά και μορφολογικά στοιχεία με αυτές, μετά από 
έγκριση της σχετικής μελέτης από την Επιτροπή Πολεοδομικού' 
και Αρχιτεκτονικού Ελέγχου (ΕΠΑΕ). 

3. Δεν επιτρέπεται η τοποθέτηση φωτεινών ή μη επιγραφών και διαφη¬ 
μίσεων στο κτίριο αυτό. Επιτρέπεται μόνο η τοποθέτηση επιγραφών περιο¬ 
ρισμένων διαστάσεων που πληρροφορούν για τυχόν χρήση του κτιρίου. 

4. Για οποιαδήποτε οικοδομική εργασία στο εξωτερικό και εσωτε¬ 
ρικό του κτιρίου και στον περιβάλλοντα χώρο του, καθώς και για την 
τοποθέτηση επιγραφών απαιτείται η έγκριση της Επιτροπής Πολεοδο- 
μικού και Αρχιτεκτονικού Ελέγχου (ΕΠΑΕ). 

5. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Αθήνα, 16 Μαρτίου 1987 

ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 

\ Ρ ίθ. ΟΙΚ Ε11Α 95 (3) 

Παράταση χρόνου αναστολής οικοδομικών αδειών και οικοδομικών 
εργασιών στην Ανατολή Ιωαννίνων. 

Ο ΝΟΜΑΡΧΗΣ ΙΩΑΝΝΙΝΩΝ 

’ Εχοντας υπόψη; 

1. Τα άρθρα 8 και 85Α του Ν.Δ/τος 17.7.23 

2. Τον Α.Ν. 314/68 όπως τροποποιήθηκε με το Ν.Δ/γμα 
1018/71, το άρθρο 33 του Ν. 1337/83, το άρθρο 8 του Ν. 
1512/85 και το άρθρο 34 του ΓΟΚ/85 

3. Το άρθρο 37 του Ν. 3200/55 


4· Την με αριθ. 334/29.4.86 Απόφασή μας 

5. Το γεγονός ότι υποβλήθηκε η Β' φάση της Πολεοδομικής Μελέ¬ 
της Επέκτασης Αναθεώρησης Ανατολής Ιωαννίνων, αποφασίζουμε: 

Παρατείνουμε για ένα εξάμηνο την αναστολή εκδόσεως οικοδομικών 
αδειών και οικοδομικών εργασιών στον οικισμό Ανατολής που είχε 
επιβληθεί με την αριθ. 334/29.4.86 Απόφασή μας και ισχύει για την 
περιοχή που φαίνεται στα συνημμένα διαγράμματα με διαγράμμιση. 

Ιωάννινα, 20 Μαρτίου 1987 
Ο ΝΟΜΑΡΧΗΣ 
ΓΙΑΝΝΗΣ ΣΑΒΑΛΑΝΟΣ 



\ 

\ 


ΥΠΗΡΕ Σ1Α *° 

Γραφείο Τοπ.’κής Ν. Ιωαννίνων 
Διά την χρήσινΑλ^^ΛλΛ^ν^» 

_. .-. 

Ακριβές Αντίγραφο 

